கேள்வி: காஷ்மீர இந்துக்கள் - வரலாறு குறித்து விரிவாக சொல்லுங்கள்.
பதில்: பொது ஊழி 14-ஆம் நூற்றாண்டில் காஷ்மீரை ஆண்ட சுல்தான் சிக்கந்தர் பட்சிகான் ஆட்சியில் பெரும்பாலான காஷ்மீர இந்து மக்களை வலுக்கட்டயமாக இசுலாம் சமயத்திற்கு மதம் மாற்றப்பட்டனர்.. 1990களில் காஷ்மீர இந்துக்களுக்கு எதிரான இசுலாமியப் பிரிவினைவாதிகள் நடத்திய தாக்குதல்களில் 1,341 இந்துக்கள் கொல்லப்பட்டனர். எனவே 1,40,000 காஷ்மீரிலிருந்து இந்துக்கள் வெளியேற்றம் சொந்த நாட்டில் ஜம்மு, தில்லி, சண்டிகர் போன்ற நகரங்களில் அகதிகளாக இன்றளவு வாழ்கின்றனர். 1997-இல் இயற்றப்பட்ட ஜம்மு & காஷ்மீர் புலம்பெயர்ந்தோரின் அசையாச் சொத்துகள் பாதுகாப்புச் சட்டத்தின் படி, காஷ்மீரப் பண்டிதர்கள், காஷ்மீர் சமவெளியில் விட்டுச் சென்ற அசையாச் சொத்துகளை பிறர் விற்கவோ அல்லது உரிமை கொண்டாடவோ முடியாது. மேலும் இச்சட்டத்தை மீறி காஷ்மீர பண்டிதர்களின் நிலங்களை பயன்படுத்துவர்கள் அதற்கான ஈட்டுத்தொகையை, நில உரிமையாளர்களான காஷ்மீரப் பண்டிதர்களுக்கு செலுத்த வேண்டும். காஷ்மீரிலிருந்து அகதிகளாக வெளியேற்றப்பட்ட காஷ்மீர இந்து மகக்ள், ஜம்மு காஷ்மீர் மாநிலத்தில் தங்களுக்கென தனி தன்னாட்சி பகுதியை நிறுவித்தர பனூன் காஷ்மீர் இயக்கத்தை நடத்தி வருகிறார்கள். தங்களை காஷ்மீரில் மறு குடியமர்த்தவும், காஷ்மீரை விட்டு தங்களை விரட்டியடிக்கப்பட்ட போது ஆயிரக்கணக்கான காஷ்மீரப் பண்டிதர்கள் படுகொலை செய்யப்பட்டது தொடர்பான வழக்குகளை மீண்டும் விசாரிக்கக் கோரி போராட்டங்கள் மூலம் இந்திய அரசிடம் கோரிக்கைகள் வைத்துள்ளனர்.